Proiect

PARLAMENTUL REPUBLICII MOLDOVA

LEGE

pentru modificarea şi completarea Codului cu privire 
la contravenţiile administrative şi a Codului penal
Parlamentul adoptă prezenta lege organică.

Art.I. - Codul cu privire la contravenţiile administrative, aprobat prin
Legea R.S.S. Moldoveneşti din 29 martie 1985 (Veştile Sovietului Suprem şi ale
Guvernului R.S.S Moldoveneşti, 1985, nr. 3, art. 47), cu modificările şi completările ulterioare, se modifică şi se completează după cum urmează:
1. Articolul 162:

în dispoziţia alineatului patru, cuvintele „licenţei sau" se exclud; 

articolul se completează cu două alineate noi, avînd următorul cuprins:

„Desfăşurarea  unei  activităţi  licenţiate  fără  licenţă  sau  cu  o  licenţă suspendată, precum şi desfăşurarea activităţii licenţiate prin intermediul filialelor sau al altor subdiviziuni separate ale titularului de licenţă fără deţinerea copiei autorizate de pe licenţă pentru fiecare filială sau altă subdiviziune separată -
atrage după sine aplicarea unei amenzi cetăţenilor în mărime de la zece la douăzeci de unităţi convenţionale şi persoanelor cu funcţii de răspundere - de la o sută la trei sute de unităţi convenţionale.
Nedepunerea la autoritatea de licenţiere, în termen de zece zile lucrătoare de la data adoptării deciziei de retragere sau suspendare a licenţei, a formularului licenţei retrase sau suspendate -
atrage după sine aplicarea unei amenzi persoanelor cu funcţii de răspundere în mărime de cinzeci unităţi convenţionale".


2. La articolul 210 alineatul unu, textul „162 alineatele 1, 4, 5 şi 7" se
substituie prin textul „162 alineatele 1, 4, 5, 7, 11 şi 12".
Art.II. - Articolul 125 din Codul penal al Republicii Moldova nr. 985-XV din 18 aprilie 2002 (Monitorul Oficial al Republicii Moldova, 2002, nr. 128-129, art. 1012), cu modificările şi completările ulterioare, se completează cu litera e), avînd  următorul cuprins:

„e) desfăşurarea unei activităţi licenţiate fără licenţă sau cu o licenţă suspendată, precum şi desfăşurarea activităţii licenţiate prin intermediul filialelor sau altor subdiviziuni separate ale titularului de licenţă fără deţinerea copiei autorizate de pe licenţă pentru fiecare filială sau altă subdiviziune separată."

